als_Latn dik_Latn sag_Latn
Thaçi, përgjigje NATO-s dhe SHBA-ve: Ushtria jonë, një garanciPostuar më: 08 March 2017 19:25
Pas takimit me ambasadorët e Quint-it të akredituar në Kosovë, Presidenti Hashim Thaçi tha se Kosova nuk po bën asnjë hap të papritur për krijimin e Ushtrisë.
Në një konferencë për shtyp, Thaçi bëri me dije se projektligji për FSK-në nuk është veprim i njëanshëm apo ipakoordinuar.
Ai bëri të ditur se ky proces nuk është antiligjor dhe as antikushtetues, dhe se Kosova nuk po bën asgjë që mund të rrezikojë paqen dhe sigurinë në rajon.
“Kosova po bën një akt ligjor dhe kushtetues. Ne si institucione demokratike kemi vendosur që FSK-së t’ia japim mision dhe detyrat e një ushtrie moderne e cila do të jetë në gjendje që ta kryejë këtë mision.
Detyrat e reja FSK do t’i marrë në përputhje me ligjin e ri, që të bëjmë FSK-në një ushtri moderne, multientike dhe të gatshme për të mbrojtur qytetarët e Kosovës dhe do të jetë në shërbim të ruajtjes së paqes në rajon dhe kurdoherë i kërkohet as asaj të jap kontributin në këtë drejtim.
Jam i bindur se edhe Qeveria do ta trajtojë projektligjin për FSK-në në periudhë të rregullt ligjore dhe shumë shpejtë do ta jap mendimin pozitiv të tij për këtë çështje”,- tha Presidenti i Kosovës.
Thaçi tha se ky mision tani varet nga vullneti i institucioneve.
als_Latn als_Latn als_Latn als_Latn als_Latn als_Latn als_Latn als_Latn